पुराना बाजार, टेलीफोन एक्सचेंज रोड में आज सात घंटे नहीं रहेगी बिजली
धनबाद|शिमला बहालमें क्षतिग्रस्त बिजली का पोल लगाने को लेकर मंगलवार को मनईटांड़ सब स्टेशन अंतर्गत इलाकों में सात घंटे बिजली गुल रहेगी। इस दौरान पुराना बाजार, टेलीफोन एक्सचेंज, मुकुंदा, सीएमआरआई, कुसुंडा, बस्ताकोला फीडर को दिन के 10 से शाम के पांच बजे तक बंद रखा जाएगा। इस संबंध में नया बाजार के एई अवधेश लाल ने बताया कि शिमला बहाल में 33 केवीए लाइन का पोल क्षतिग्रस्त हो गया है। जिसके स्थान पर वहां नया पोल लगाया जाएगा। इस दौरान मनईटांड़, पुराना बाजार, टेलीफोन एक्सचेंज रोड, जोराफाटक, सीएमआरआई, बस्ताकोला आदि क्षेत्र के रहने वाले उपभोक्ता प्रभावित होंगे।
hin_Deva hin_Deva